Ασιατικά σουτζουκάκια κοτόπουλου
Θα δώσουμε μια πιο εξωτική νότα στο οικογενειακό μας τραπέζι ετοιμάζοντας τα κυριακάτικα σουτζουκάκια με κιμά κοτόπουλου, ασιατικά μπαχαρικά και σάλτσα.
500 γρ. κιμάς από μπούτι κοτόπουλου, 1 μικρή καυτερή πιπεριά τσίλι, ψιλοκομμένη, 1 σκελίδα σκόρδου, λιωμένη, 2 κουτ. σούπας φιστικοβούτυρο, 4 κουτ. σούπας δυόσμος, ψιλοκομμένος, 1 κουτ. σούπας σάλτσα σόγιας, 1 ξερό κρεμμύδι, σε ψιλά καρέ, 1 κουτ. γλυκού ξύσμα λεμονιού, 1/2 κουτ. γλυκού κύμινο σκόνη, 50 γρ. φρυγανιά, τριμμένη, 2 κουτ. σούπας ελαιόλαδο, φρεσκοτριμμένο πιπέρι, 80 ml ελαιόλαδο (για το τηγάνισμα), 70 ml σάλτσα σόγιας, 100 ml σπιτικός ζωμός κότας, 50 ml λευκό, γλυκό κρασί, 2 κουτ. σούπας καστανή ζάχαρη, 8 φρέσκα κρεμμυδάκια, κομμένα σε ροδέλες περίπου 4 εκ.
Για τα ασιατικά σουτζουκάκια κοτόπουλου ξεκινάμε και ανακατεύουμε όλα τα υλικά για  τα σουτζουκάκια και τα ζυμώνουμε με τα χέρια μας μέχρι να προκύψει ένα αφράτο μείγμα.Πλάθουμε σε 20 - 25 σουτζουκάκια.Σε μια μικρή κατσαρόλα ρίχνουμε τα υλικά για τη σάλτσα και βράζουμε σε μέτρια φωτιά για 4 - 5  λεπτά, ανακατεύοντας, μέχρι να  δέσει.Παράλληλα, σε ένα μεγάλο τηγάνι ή σε μια φαρδιά κατσαρόλα ζεσταίνουμε τα 80 ml λάδι σε δυνατή φωτιά και τηγανίζουμε τα σουτζουκάκια για 5 - 6 λεπτά,  μέχρι να ροδίσουν.Τα περιχύνουμε με τη σάλτσα και σείουμε το  σκεύος να καλυφθούν καλά.Μαγειρεύουμε για άλλα 2 λεπτά μέχρι να καραμελώσουν και τα αδειάζουμε σε πιατέλα.Αν δεν  χωράνε όλα στο τηγάνι, τα τηγανίζουμε σε δόσεις, μοιράζοντας  ανάλογα το λάδι και τη σάλτσα.
Κιμάς κοτόπουλου,Πιπεριές